
P a k e i č i u Varėnos rajono savivaldybės administracijos sumontuotų keltuvų (liftų) išmontavimo ir keltuvo (lifto), mobilaus keltuvo ar laiptų kopiklio išdavimo asmenims su negalia tvarkos aprašą, patvirtintą Varėnos rajono savivaldybės mero 2023 m. spalio 4 d. potvarkiu          Nr. MV-317 „Dėl Varėnos rajono savivaldybės administracijos sumontuotų keltuvų (liftų) išmontavimo ir keltuvo (lifto), mobilaus keltuvo ar laiptų kopiklio išdavimo asmenims su negalia tvarkos aprašo patvirtinimo“, ir jį išdėstau nauja redakcija (pridedama).


Savivaldybės meras	                 Algis Kašėta




PATVIRTINTA 
Varėnos rajono savivaldybės mero
2023 m. spalio 4 d. potvarkiu Nr. MV-317
(Varėnos rajono savivaldybės mero 2026 m. gegužės  d. potvarkio Nr. MV-     redakcija)

VARĖNOS RAJONO SAVIVALDYBĖS ADMINISTRACIJOS SUMONTUOTŲ KELTUVŲ (LIFTŲ) IŠMONTAVIMO IR KELTUVO (LIFTO), MOBILAUS KELTUVO AR LAIPTŲ KOPIKLIO IŠDAVIMO ASMENIMS SU NEGALIA TVARKOS APRAŠAS

I SKYRIUS
BENDROSIOS NUOSTATOS

1. Varėnos rajono savivaldybės administracijos sumontuotų keltuvų (liftų) išmontavimo ir keltuvo (lifto), mobilaus keltuvo ar laiptų kopiklio išdavimo asmenims su negalia tvarkos aprašas (toliau – Tvarkos aprašas) nustato Varėnos rajono savivaldybės administracijos (toliau – Administracija) sumontuotų keltuvų (liftų) asmenims su negalia, kurie turėjo teisę į būsto pritaikymą, išmontavimo procedūras ir keltuvo (lifto), mobilaus keltuvo ar laiptų kopiklio (toliau – įrenginio) išdavimo asmenims, kurie turi teisę į būsto pritaikymą, tvarką ir sąlygas.
2. Tvarkos aprašas parengtas vadovaujantis Būsto pritaikymo asmenims su negalia poreikio nustatymo, būsto pritaikymo ir finansavimo tvarkos aprašu, patvirtintu Lietuvos Respublikos socialinės apsaugos ir darbo ministro 2019 m. vasario 19 d. įsakymu Nr. A1-103 „Dėl Būsto pritaikymo neįgaliesiems tvarkos aprašo patvirtinimo“ (toliau – Aprašas).

II SKYRIUS
ADMINISTRACIJOS SUMONTUOTŲ KELTUVŲ (LIFTŲ) IŠMONTAVIMO PROCEDŪRA

3. Jeigu asmuo, kuriam buvo pritaikytas būstas (sumontuotas keltuvas (liftas), išsikėlė iš šio būsto ar mirė, asmuo ar jo turto paveldėtojas, ar atstovas privalo raštu nedelsdami informuoti keltuvo (lifto) įrengimą organizavusį Administracijos Socialinių paslaugų skyrių (toliau – Socialinių paslaugų skyrius) apie nenaudojamą keltuvą (liftą), nurodant asmens, kuriam buvo pritaikytas būstas, vardą, pavardę, gimimo datą, mirties datą, būsto adresą.
4. Socialinių paslaugų skyrius, gavęs informaciją, nurodytą Tvarkos aprašo 3 punkte, su asmeniu ar jo paveldėtoju, ar atstovu pasirašo įrenginio grąžinimo aktą (Tvarkos aprašo priedas).
5. Socialinių paslaugų skyrius sutikrina duomenis, ar būsto pritaikymo asmenims su negalia eilėje yra asmuo, laukiantis keltuvo (lifto). Jei toks asmuo yra būsto pritaikymo asmenims su negalia eilėje, kviečiamas Varėnos rajono savivaldybės administracijos būsto pritaikymo komisijos, patvirtintos Varėnos rajono savivaldybės administracijos direktoriaus 2022 m. birželio 2 d. įsakymu Nr. DV-557 „Dėl Varėnos rajono savivaldybės administracijos būsto pritaikymo komisijos sudarymo“ (toliau – Komisija), posėdis.
6. Komisija priima sprendimą tenkinti (arba netenkinti) būsto pritaikymo poreikį asmeniui su negalia dėl keltuvo (lifto) poreikio ir priima sprendimą patvirtinti (nepatvirtinti) keltuvo (lifto), sumontavimą.
7. Jei Komisija priima sprendimą tenkinti būsto pritaikymo poreikį asmeniui su negalia dėl keltuvo (lifto) ir priima sprendimą patvirtinti keltuvo (lifto) sumontavimą, Socialinių paslaugų skyriaus specialistas, atsakingas už būsto pritaikymą asmenims su negalia, inicijuoja viešųjų pirkimų organizavimą ir keltuvo (lifto) išmontavimo ir sumontavimo darbų pirkimo procedūras.
8. Jei Komisija priima sprendimą netenkinti būsto pritaikymo poreikio asmeniui su negalia dėl keltuvo (lifto) įrengimo arba tokio poreikio Socialinių paslaugų skyriui nėra pateikta, tuomet keltuvas (liftas) išmontuojamas. 
9. Keltuvas (liftas) išmontuojamas vykdant keltuvo (lifto) išmontavimo darbų pirkimo procedūras, kurias atlieka Tvarkos aprašo 7 punkte nurodytas specialistas.
10. Jei keltuvas (liftas) išmontuojant ar dėl kitų priežasčių sugadinamas ir jis pripažįstamas netinkamu (negalimu) naudoti, jis nurašomas, išardomas ir likviduojamas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu ir Vyriausybės nustatyta tvarka.
11. Keltuvas (liftas), tinkamas naudojimui, perduodamas Administracijai.
12. Jeigu asmuo, kuriam buvo pritaikytas būstas, ar atstovas Aprašo 17 ir 18 punktuose nustatyta tvarka pakartotinai kreipiasi, prašydamas pritaikyti kitą būstą, ir nurodo, kad prieš tai pritaikytame būste asmuo kartais arba tam tikrais laikotarpiais gyvena, šiame būste sumontuotas keltuvas (liftas), kurio įrengimą organizavo Socialinių paslaugų skyrius, neišmontuojamas.

III SKYRIUS
ADMINISTRACIJOS SUMONTUOTŲ KELTUVŲ (LIFTŲ) IŠMONTAVIMO DARBŲ FINANSAVIMAS

13. Keltuvo (lifto) išmontavimo išlaidos tuo atveju, kai jis nėra iš karto montuojamas kitame būste, o saugomas Administracijoje, priskirtinos prie keltuvų (liftų) eksploatavimo išlaidų (Lietuvos Respublikos valstybės biudžeto lėšų skiriama – 80 procentų, Savivaldybės biudžeto – 20 procentų).
14. Jeigu keltuvas (liftas) išmontuojamas ir iš karto montuojamas kitam asmeniui su negalia, laukiančiam būsto pritaikymo eilėje, kuriam atėjo eilė, tuomet iš Lietuvos Respublikos valstybės biudžeto lėšų skiriama 60 procentų, iš Savivaldybės biudžeto – 40 procentų keltuvo (lifto) įrengimui skirtų lėšų.
15. Jeigu, nebaigus būsto pritaikymo darbų, asmuo, kuriam pritaikomas būstas, išsikėlė iš šio būsto ar mirė, statybos rangovas baigia pradėtus darbus, bet nepradeda likusių darbų, nors sąmatoje jie buvo numatyti, ir nepablogina būsto būklės, buvusios prieš pradedant pritaikymo darbus. Administracijos sumontuoti keltuvai (liftai) išmontuojami. Jei būstas nebuvo baigtas pritaikyti dėl to, kad asmuo, kuriam nustatytas būsto pritaikymo poreikis, iš šio būsto išsikėlė, sprendimas dėl kito būsto pritaikymo šiam asmeniui priimamas Aprašo 6 arba 7 punkte nustatyta tvarka.

IV SKYRIUS
ĮRENGINIO IŠDAVIMO ASMENIUI TVARKA 

16. Jeigu Administracija turi laisvą, nenaudojamą įrenginį, gali jį perduoti asmeniui su negalia, kuriam nustatytas būsto pritaikymo poreikis.
17. Socialinių paslaugų skyrius, gavęs asmens, nurodyto Tvarkos aprašo 16 punkte, prašymą, sutikrina duomenis, ar būsto pritaikymo asmenims su negalia eilėje yra asmuo, laukiantis įrenginio. Jei toks asmuo yra būsto pritaikymo asmenims su negalia eilėje, kviečiamas Komisijos posėdis.
18. Komisija priima sprendimą tenkinti (arba netenkinti) būsto pritaikymo poreikį asmeniui su negalia dėl įrenginio poreikio ir priima sprendimą patvirtinti (nepatvirtinti) įrenginio skyrimą (neskyrimą).
19. Jei Komisija priima sprendimą tenkinti būsto pritaikymo poreikį asmeniui su negalia dėl įrenginio skyrimo:
19.1. Socialinių paslaugų skyrius informuoja asmenį apie priimtą sprendimą;
19.2. Socialinių paslaugų skyriaus specialistas, atsakingas už būsto pritaikymo asmenims su negalia viešųjų pirkimų organizavimą, vykdo keltuvo (lifto) sumontavimo darbų pirkimo procedūras;
19.3. Socialinių paslaugų skyrius, perdavęs asmeniui laikinai neatlygintinai valdyti ir įrenginiu naudotis, pasirašo su asmeniu panaudos sutartį, parengtą pagal Keltuvo (lifto), mobilaus keltuvo ar laiptų kopiklio panaudos sutarties formą (toliau – Sutartis) (Aprašo 6 priedas).
20. Įrenginio būklė ir kitos sąlygos nurodomos Sutartyje. 
21. Administracija, nupirkusi ir (ar) sumontavusi įrenginį, asmeniui su negalia išduoda įrenginį ta pačia tvarka, kaip nurodyta Aprašo 16–20 punktuose. 


V SKYRIUS
BAIGIAMOSIOS NUOSTATOS

22. Socialinių paslaugų skyrius tvarko keltuvų (liftų) apskaitą, užtikrina tinkamą šio turto būklę, vykdydama nuolatinę jo priežiūrą.
23. Jei įrenginio pirkimą ir įrengimą organizavo asmuo ar atstovas, įsigytas ir įrengtas įrenginys atitenka jo nuosavybėn, jis atsako už jo eksploataciją bei priežiūrą ir padengia su tuo susijusias išlaidas.
24. Ginčai, kilę dėl Administracijos ir Komisijos sprendimų bei veiksmų, sprendžiami Lietuvos Respublikos administracinių bylų teisenos įstatymo nustatyta tvarka.
25. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo nuostatomis.
26. Dokumentai saugomi Administracijoje Lietuvos Respublikos dokumentų ir archyvų įstatymo nustatyta tvarka.
_______________


























Varėnos rajono savivaldybės administracijos sumontuotų keltuvų (liftų) išmontavimo ir keltuvo  (lifto), mobilaus keltuvo ar laiptų kopiklio išdavimo asmenims su negalia tvarkos aprašo 
priedas

(Įrenginio grąžinimo akto forma)

VARĖNOS RAJONO SAVIVALDYBĖS ADMINISTRACIJOS
SOCIALINIŲ PASLAUGŲ SKYRIUS

ĮRENGINIO GRĄŽINIMO AKTAS 

20           m.                            d. Nr. _______
Varėna

	1. Varėnos rajono savivaldybės administracijos Socialinių paslaugų skyrius


	
	
	

	(specialisto pareigos)

	
	(specialisto vardas, pavardė)

	priėmė, 
	
	
	
	

	
	

	(asmens vardas, pavardė)

	
	(adresas)

	perdavė
	įrenginį, kuris buvo išduotas
	

	
	
	(asmens, kuriam buvo pritaikytas būstas, vardas, pavardė)



	Įrenginio pavadinimas 
	Inventorinis
numeris
	Įsigijimo
vertė, Eur
	Likutinė
vertė, Eur
	Pastabos

	
	
	
	
	
	

	
	
	
	
	
	



	2. Grąžinto įrenginio komplektacija:

	□ pilna
	

	□ dalinė (nurodyti trūkstamas dalis)
	

	3. Grąžinimo priežastis:
	

	□ pasikeitė asmens sveikatos būklė
	

	□ asmuo išsikėlė
	

	□ įrenginys visiškai nusidėvėjo ir yra pripažintas netinkamu (negalimu) naudoti
	

	□ asmuo mirė
	

	□ kita priežastis (nurodyti)
	

	4. Įrenginio grąžinimo data:
	


5. Aktas sudarytas 2 vienodą juridinę galią turinčiais egzemplioriais – po vieną kiekvienai šaliai.

PRIĖMĖ:						PERDAVĖ:
Varėnos  rajono savivaldybės administracijos 	
Socialinių paslaugų skyrius				
(įrenginį priėmusio specialisto asmens vardas, pavardė, parašas)                 (įrenginį perdavusio asmens vardas, pavardė, parašas)

